Diari Oficial de la Generalitat Valenciana


Sumari del DOGV 7517, del 04-05-2015 (2015/3903)

RESOLUCIÓ de 23 d'abril de 2015, del director general de Recursos Humans de la Sanitat, per la qual es convoca concurs per a la provisió de diverses direccions de servici i de secció assistencials en diferents hospitals dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/3903


Data del document
:   23-04-2015

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 23 d'abril de 2015, del director general de Recursos Humans de la Sanitat, per la qual es convoca concurs per a la provisió de diverses direccions de servici i de secció assistencials en diferents hospitals dependents de la Conselleria de Sanitat. [2015/3903]  
Atesa la necessitat de cobrir reglamentàriament diverses places de cap de servici i de secció assistencials en diferents hospitals dependents de la Conselleria de Sanitat; de conformitat amb el que establix el capítol V del Decret 7/2003, de 28 de gener, del Consell de la Generalitat, pel qual s'aprova el Reglament de selecció i provisió de places de personal estatutari al servici d'institucions sanitàries de la Generalitat.  
  
En virtut de la competència atribuïda pels articles 18 i 19.2b del Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat, resolc:  
  
  
Convocar concurs per a la provisió de les places indicades en l'annex IV, d'acord amb les bases que es publiquen en l'annex I d'esta resolució.  
  
València, 23 d'abril de 2015.- El director general de Recursos Humans de la Sanitat: Javier Lázaro Lorente.  
  
  
ANNEX I  
Bases de la convocatòria  
  
1. Característiques generals  
1.1. El règim jurídic de la plaça objecte de la convocatòria és l'establit en l'Estatut Marc del Personal Estatutari dels Servicis de Salut, aprovat per la Llei 55/2003, de 16 de desembre.  
El règim de dedicació del facultatiu que resulte adjudicatari de la plaça serà el que corresponga segons el que preveu la normativa vigent.  
  
1.2. Les places convocades queden vinculades orgànicament a l'hospital respectiu i funcionalment al departament a què està adscrit l'hospital.  
1.3. De conformitat amb el que establix l'article 32 del Decret 7/2003, de 28 de gener, del Consell de la Generalitat, pel qual s'aprova el Reglament de selecció i provisió de places de personal estatutari al servici d'institucions sanitàries de la Generalitat, l'aspirant seleccionat obtindrà un nomenament temporal per al lloc que estarà subjecte a avaluacions quadriennals a l'efecte de la seua continuïtat en el lloc.  
  
1.4. El procés de selecció estarà basat en la valoració del currículum professional dels aspirants i en un projecte tècnic relacionat amb la gestió de la unitat assistencial.  
  
2. Requisits dels aspirants  
2.1. Podran participar en esta convocatòria els facultatius amb nomenament de personal estatutari fix que posseïsca plaça en l'especialitat a què es concurse en les institucions sanitàries de la Seguretat Social, així com els facultatius amb nomenament de funcionari de carrera, o laboral fix, que presten servicis en hospitals de titularitat pública amb programa acreditat per a la docència per la comissió nacional de l'especialitat corresponent.  
2.2. Requisits exigits  
a) Posseir la nacionalitat espanyola o d'algun dels estats membres de la Unió Europea o posseir algun dels requisits establits en l'article 57 de la Llei 7/2007, de 12 d'abril, de l'Estatut Bàsic de l'Empleat Públic, referit a l'accés a l'ocupació pública de nacionals d'altres estats.  
  
b) Posseir la titulació corresponent.  
Trobar-se en possessió del títol de llicenciat o doctor en Medicina i posseir el títol corresponent de metge especialista, expedit, homologat i convalidat pel Ministeri d'Educació.  
Els aspirants que opten a plaça amb l'especialitat de Farmàcia Hospitalària hauran de posseir el títol de llicenciat o doctor en Farmàcia i el títol de Farmacèutic Especialista en Farmàcia Hospitalària expedit, homologat i convalidat pel Ministeri d'Educació.  
Els aspirants que opten a la plaça de cap de secció d'Urgència Hospitalària i Unitat d'Hospitalització a Domicili hauran de posseir el títol de llicenciat o doctor en Medicina i plaça en propietat en la categoria de la plaça a què concursen.  
c) Posseir la capacitat funcional necessària per a l'exercici de les funcions que es deriven del nomenament corresponent.  
d) No haver sigut separat del servici, per mitjà d'expedient disciplinari, en qualsevol servici de salut o Administració pública en els sis anys anteriors a la convocatòria ni trobar-se inhabilitat amb caràcter ferm per a l'exercici de funcions públiques ni, si és el cas, per a la professió corresponent.  
e) No excedir l'edat de jubilació.  
2.3. Acreditació de requisits  
Els requisits hauran de complir-se l'últim dia del termini legal de presentació de sol·licituds, i mantindre's fins a la presa de possessió.  
  
3. Sol·licituds  
3.1. Els que desitgen participar en el concurs hauran d'aportar la sol·licitud oportuna d'acord amb el model que figura com a annex II d'esta convocatòria, i es presentaran en les unitats de registre de les direccions territorials de la Conselleria de Sanitat a Alacant (c/ Girona, núm. 26), Castelló de la Plana (pl. Hort dels Corders, núm. 12) i València (gran via de Ferran el Catòlic, núm. 74), i Gerència del Departament de Salut d'Alcoi (plaça d'Espanya, núm. 2), o per mitjà de qualsevol de les formes previstes en l'article 38 de la Llei de Règim Jurídic de les Administracions Públiques i del Procediment Administratiu Comú, fent constar de forma expressa i concreta la plaça a què es desitja optar.  
  
3.2. Les sol·licituds dirigides al director general de Recursos Humans de la Sanitat es presentaran en el termini d'un mes comptat a partir de la publicació de la convocatòria en el Diari Oficial de la Comunitat Valenciana.  
3.3. La consignació de dades falses en la instància o en la documentació aportada pels aspirants suposarà la pèrdua de plaça, a més de les mesures legals que corresponga aplicar.  
3.4. El domicili que figure en les instàncies es considerarà vàlid a l'efecte de notificació, i seran responsabilitat exclusiva del concursant els errors en la consignació d'este i la comunicació a la Conselleria de Sanitat de qualsevol canvi de domicili.  
  
4. Documents que és necessari aportar juntament amb la instància  
Juntament amb la instància, els concursants hauran d'aportar els documents següents:  
a) Fotocòpia compulsada del document nacional d'identitat.  
b) Fotocòpia compulsada del títol de l'especialitat.  
c) Currículum professional on consten els mèrits valorables, de conformitat amb el barem establit en l'annex III de la convocatòria, i documentació acreditativa d'estos. L'acreditació dels mèrits valorables segons barem ha d'efectuar-se en document original o fotocòpia compulsada.  
Amb relació als treballs i publicacions científiques, se'n podrà aportar fotocòpia sempre que s'especifique la ressenya de la publicació o certificat acreditatiu del centre o institució organitzadora, en el cas que es tracte d'aportacions a reunions científiques que no hagen sigut publicades.  
El tribunal podrà requerir els interessats per a qualsevol tipus d'aclariment que sobre la documentació presentada plantegen, i estos estaran obligats a facilitar-li'l.  
En el cas que el requeriment no siga atés no es valorarà el mèrit corresponent.  
El tribunal només podrà valorar o sol·licitar aclariments sobre mèrits al·legats pels concursants juntament amb la instància.  
Pel que fa als mèrits al·legats, es valoraran els realitzats referits al dia de la publicació d'esta resolució en el Diari Oficial de la Comunitat Valenciana.  
d) Projecte tècnic relacionat amb la gestió de la unitat assistencial a què opta.  
  
5. Admissió de sol·licituds  
Finalitzat el termini de presentació d'instàncies, el director general de Recursos Humans de la Sanitat publicarà en la pàgina web de la Conselleria de Sanitat i en els taulers d'anuncis de les direccions territorials la llista provisional de concursants admesos i exclosos, amb expressió, en l'últim cas, de les causes d'exclusió.  
Els concursants exclosos disposaran d'un termini de deu dies hàbils, comptats a partir de l'endemà de la publicació de la resolució, per a esmenar els defectes apreciats.  
Les reclamacions seran acceptades o rebutjades en la resolució que aprove la llista definitiva, que es publicarà d'idèntica forma que la provisional.  
Contra la resolució que aprove la llista definitiva es podran interposar els recursos que s'especifiquen en la base 10 d'esta convocatòria.  
  
  
6. Comissió de valoració  
La comissió de valoració serà nomenada pel director general de Recursos Humans de la Sanitat, d'acord amb el que establix l'article 28 del Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat, en relació amb el Decret 30/2012, de 3 de febrer, del Consell, pel qual es modifica l'estructura, les funcions i el règim retributiu del personal directiu d'institucions sanitàries de la Conselleria de Sanitat.  
  
La relació nominal dels seus membres serà publicada en la pàgina web de la Conselleria de Sanitat i en els taulers d'anuncis de les direccions territorials juntament amb la llista provisional d'admesos i exclosos.  
  
A l'efecte de comunicacions i la resta d'incidències, la comissió de valoració tindrà la seu en els servicis centrals de la Conselleria de Sanitat, carrer de Misser Mascó, número 31, 46666 València.  
  
7. Desenrotllament del concurs  
El concurs constarà de dos fases. Cada una de les fases serà valorada amb un màxim de 15 punts.  
7.1. En la primera fase seran valorats els mèrits aportats per l'aspirant segons allò que s'ha expressat en el barem que consta en l'annex III.  
7.2. La segona fase consistirà en l'exposició pública davant de la comissió de valoració d'un projecte tècnic relacionat amb la gestió de la unitat assistencial de què es tracte, amb una duració màxima de 60 minuts. La comissió de valoració fixarà prèviament a la realització de l'exposició del projecte tècnic la puntuació mínima necessària per a superar esta fase.  
L'aspirant presentarà, en el moment de l'exposició, per a acompanyar-la, tota la documentació que considere convenient.  
La comissió de valoració podrà, acabada l'exposició, demanar a l'aspirant tants aclariments com crega oportú.  
Cada membre de la comissió exposarà públicament la puntuació atorgada a cada aspirant.  
La qualificació final de cada aspirant estarà determinada per la mitjana aritmètica de les qualificacions atorgades a cada participant per cada membre de la comissió de valoració.  
La data, hora i lloc de celebració de la fase d'exposició pública seran publicats per la comissió de valoració, com a mínim, amb 15 dies naturals d'antelació, en el tauler d'anuncis de la Conselleria de Sanitat.  
  
  
8. Resolució del concurs  
8.1. La comissió de valoració no podrà deixar sense cobrir la plaça convocada si els aspirants posseïxen els requisits previstos en esta convocatòria i superen la puntuació mínima prèviament establida per la comissió esmentada.  
8.2. El resultat final de la convocatòria s'exposarà en la pàgina web de la Conselleria de Sanitat i en els taulers d'anuncis de les direccions territorials.  
8.3. En el cas que un adjudicatari renuncie a la plaça, s'adjudicarà al següent en dret, i només serà necessària la certificació de la comissió de valoració.  
8.4. La comissió de valoració elevarà al director general de Recursos Humans de la Sanitat la proposta corresponent d'adjudicació de la plaça objecte de la convocatòria, que tindrà caràcter vinculant, excepte quan no s'hagen complit els requisits formals i de procediment establits.  
  
8.5. El director general de Recursos Humans de la Sanitat dictarà una resolució per la qual es designarà el facultatiu proposat per la comissió de valoració, que serà publicada en el Diari Oficial de la Comunitat Valenciana.  
8.6. En el cas que en un facultatiu seleccionat no concórreguen els requisits exigits en la convocatòria, el director general de Recursos Humans dictarà una resolució motivada en què es declararà la pèrdua dels drets de la plaça de què es tracte. La resolució mencionada podrà ser impugnada de la forma establida en la base 10.  
  
9. Nomenament i presa de possessió  
El director general de Recursos Humans de la Sanitat publicarà l'adjudicació definitiva de la plaça en el Diari Oficial de la Comunitat Valenciana.  
El facultatiu seleccionat disposarà d'un termini d'un mes, a partir de l'endemà de la publicació en el Diari Oficial de la Comunitat Valenciana, per a efectuar la presa de possessió, que es realitzarà en la direcció del centre.  
La presa de possessió quedarà condicionada a la presentació en la institució de la documentació següent: reconeixement mèdic que acredite l'aptitud psicofísica efectuada pels servicis mèdics del centre.  
  
Quan el facultatiu que obtinga plaça n'haja estat exercint una altra en institucions sanitàries de la Seguretat Social en diferent província o comunitat autònoma, la unitat administrativa de destinació demanarà a la d'origen el trasllat de l'expedient del facultatiu.  
El facultatiu que haja sigut nomenat en un lloc de cap de servici o secció d'acord amb el sistema que establix esta convocatòria tindrà reservada la seua plaça en propietat com a facultatiu especialista.  
  
10. Esta convocatòria, les seues bases i tots els actes administratius que siguen dictats en la seua execució podran ser impugnats pels interessats per mitjà de la interposició d'un recurs contenciós administratiu davant del Jutjat Contenciós Administratiu de València, en el termini de dos mesos, comptats a partir de l'endemà de la publicació de l'acte contra el qual es recorre, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podrà interposar-se un recurs de reposició en el termini d'un mes de conformitat amb els articles 116 i 117 de la Llei 30/1992, esmentada.  
  
  
Contra les resolucions i actes de tràmit dictats per la comissió de valoració que ha de jutjar el concurs esmentat podrà interposar-se un recurs d'alçada en el termini d'un mes (articles 107 i 114 de la Llei de Règim Jurídic de les Administracions Públiques i del Procediment Administratiu Comú).  
Tot això sense perjuí que s'utilitze qualsevol altre recurs que per al seu dret considere convenient.  
  
  
ANNEX III  
  
FORMACIÓ ACADÈMICA  
La puntuació màxima per l'apartat de formació acadèmica és d'1,5 punts.  
  
1. Per cada matrícula d'honor o excel·lent durant els estudis de llicenciatura: 0,05 punts.  
Per cada notable: 0,025 punts  
No han de valorar-se les assignatures de religió, idiomes, ètica, formació política i educació física.  
(Puntuación màxima: 0,8 punts.)  
  
2. Grau de doctor: 0,6 punts  
Grau de doctor cum laude: 0,7 punts  
  
  
FORMACIÓ ESPECIALITZADA  
La puntuació màxima per l'apartat de formació especialitzada és de 4,5 punts.  
  
3. a) Titulats superiors que hagen complit el període complet de formació com a resident en l'especialitat de què es tracta (certificat MIR): 3 punts.  
b) Haver superat la convocatòria nacional per a optar a places MIR i no haver completat el programa. Per cada any complet en l'especialitat de què es tracta: 0,6 punts.  
c) Titulats superiors que hagen complit el període complet de formació com a residents en centre estranger amb programa reconegut de docència per a postgraduats en l'especialitat de què es tracta, i amb títol convalidat pel Ministeri d'Educació i Ciència: 3 punts.  
  
d) Per formació com a especialista en centres acreditats per a la docència, en l'especialitat de què es tracta, per un mínim de dos anys: 1,5 punts.  
(Els apartats a, b, c i d són excloents entre si.)  
  
4. Per assistència a cursos superiors, diplomes o màsters impartits per centres universitaris, servicis de salut o conselleries de salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis per a la Salut, així com les escoles de salut pública adscrites a qualsevol dels organismes esmentats; cursos de formació contínua i continuada, així com els cursos impartits per centres acreditats per a la docència i que compten amb el reconeixement de l'organisme competent en matèria d'educació o sanitat de l'Administració pública corresponent, que seran valorats de la manera següent:  
- Per assistència a cursos d'una duració entre 40 hores i 100 hores lectives. Per cada curs: 0,05 punts.  
Puntuació màxima: 0,30.  
- Per assistència a cursos o diplomes de més de 100 hores lectives. Per cada curs: 0,10 punts.  
Puntuació màxima: 0,50.  
- Per assistència a màster. Per cada màster: 0,20 punts.  
Puntuació màxima: 1 punt.  
Tot això haurà d'estar relacionat amb les funcions corresponents a les places convocades.  
  
EXPERIÈNCIA PROFESSIONAL  
La puntuació global en l'apartat d'experiència professional no podrà d'excedir 6,75 punts.  
  
5. Per cada mes de servicis prestats en propietat en l'especialitat de què es tracta en servicis jerarquitzats d'institucions sanitàries de la Seguretat Social o en institucions amb programa acreditat per a la docència per la Comissió Nacional de què es tracta, o en institucions sanitàries de país estranger realitzats en virtut de conveni o acords d'assistència sanitària amb este país l'exercici dels quals haja sigut expressament autoritzat al facultatiu en qüestió pel Ministeri de Sanitat i Consum: 0,05 punts.  
  
6. Per cada mes de servicis prestats en propietat en servicis no jerarquitzats de la Seguretat Social en l'especialitat de què es tracta: 0,05 punts.  
  
7. Per cada mes de servicis prestats com a interí, contractat o eventual en els servicis jerarquitzats de les institucions sanitàries de la Seguretat Social en l'especialitat de què es tracta: 0,05 punts.  
  
8. Per cada mes de servicis prestats com a interí, contractat o eventual en els servicis no jerarquitzats de les institucions sanitàries de la Seguretat Social en l'especialitat de què es tracta: 0,05 punts.  
  
(La suma dels apartats 5, 6, 7 i 8 no podrà excedir 5 punts.)  
  
9. Per servicis prestats en llocs de caràcter directiu en centres sanitaris públics, així com per servicis prestats en el Ministeri de Sanitat i Consum, Conselleria de Sanitat, INSALUD, conselleries de salut i servicis de salut de les comunitats autònomes, exercint llocs com a alt càrrec o de lliure designació, llocs inclosos en les relacions de llocs de treball o plantilles d'estos organismes, així com llocs dependents dels organismes esmentats amb funcions d'inspecció de servicis sanitaris. Per cada mes: 0,05 punts.  
  
10. Per cada període de 4 anys de servicis prestats en propietat o amb nomenament provisional en servicis jerarquitzats dependents de l'Administració pública o en institucions del sistema nacional de salut en l'especialitat de què es tracta:  
a) Com a cap de secció: 0,6 punts  
b) Com a cap de servici: 1 punt  
  
La suma dels apartats 9 i 10 no podrà excedir 3 punts.  
  
  
ALTRES ACTIVITATS  
La suma dels apartats 11 i 12 no podrà excedir 1,5 punts.  
  
11. Professor associat en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,10 punts.  
  
Professor titular en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,125 punts.  
  
Catedràtic en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i fins a un màxim de 0,5 punts: 0,150 punts.  
  
  
12. Per treballs científics i d'investigació publicats en llibres o revistes de prestigi reconegut en l'àmbit sanitari de l'especialitat respectiva a què es concursa, apreciats pel tribunal, fins a un màxim d'1 punt.  
  
  
CONEIXEMENTS DE VALENCIÀ  
  
13. El coneixement de valencià es valorarà fins a un màxim de 0,75 punts quan s'acredite estar en possessió del certificat corresponent expedit o homologat per la Junta Qualificadora de Coneixements del Valencià:  
1. Coneixement de grau oral: 0,20 punts  
2. Coneixement de grau elemental: 0,40 punts  
3. Coneixement de grau mitjà: 0,60 punts  
4. Coneixement de grau superior: 0,75 punts  
No es valorarà el certificat imprescindible per a la consecució d'un altre de nivell superior que s'al·legue com a mèrit.  
  
  
  
ANNEX IV  
  
HOSPITAL DE LA MARINA BAIXA DE LA VILA JOIOSA  
Plaça 7927, cap de servici de Cirurgia General i de l'Aparell Digestiu  
Plaça 60271, cap de secció de Cardiologia  
Plaça 53645, cap de secció d'Aparell Digestiu  
Plaça 48903, cap de secció d'Anestesiologia i Reanimació  
  
  
HOSPITAL UNIVERSITARI I POLITÈCNIC LA FE  
Plaça 27157, cap de secció d'Urologia (Endoscòpia Urològica i Tècniques)  
Plaça 27384, cap de secció d'Urologia (Litotrícia i Endourologia)  
Plaça 47204, cap de secció de la Unitat d'Hospitalització a Domicili  
  
  
HOSPITAL CLÍNIC UNIVERSITARI DE VALÈNCIA  
Plaça 18374, cap de secció de Medicina Interna (Malalties Infeccioses)  
  
HOSPITAL UNIVERSITARI DOCTOR PESET  
Plaça 27608, cap de secció de Farmàcia Hospitalària  
Plaça 27629, cap de secció d'Urgències